A stadion közelében árult csipszekre egy alkolholszondát szereltek, ami a leheletükben lévő kis mennyiségű alkoholt is kimutatja. Hogy ezzel ne legyen még vége a csodának, a zacskóban lévő plusz kiegészítő azt is lehetővé teszi, hogy egy Ubert rendeljen magának az ember, aminek viteldíjából 10 dollárt a Tostitos áll. Nem lepődnék meg, ha szétszednék a környék csipszautomatáit a győzelemittas pats szurkolók vagy a bánatukban lógó orral hazainduló atlantaiak (hiszen nyilván Bradyék győznek majd).

Lieber Josef! Ezennel küldöm az anyag! Remélem magától értődik minden. Azon gondolkodtunk, hogy lehetne a pontosságot leginkább lényegretörően kifejezni. Aztán felkiáltottunk: hát pontokkal!!! No de hova kerüljenek azok a pontok? Elvégre nem akartunk pöttyös plakátot, mivel egy híres Quarkriegel brandnek ez a sajátossága. Így jött az idea, hogy tegyük szavak közé – az meg, hogy a szavak legyenek a név fordításai, könnyebben adódott, mint egy Gösser, ha Schnitzelt rendel az ember. Reménykedem, hogy nektek is tetszeni fog, gemütlicher abendet kívánok a Regionalsdirektor úrral! Servus, Heinz

Lenne nekünk egy kampaign in Ungarn, gondoltam tudnäl küldeni valami ötlet. Nem kell nagy wasistdas, Ungarn nem kompliziert. Szerencse az üzenet sem kompliziert: most vagyunk rebranding mäsodik phase, szeretnenk tudatositani pontossäg (és azt is, hogy egy Wiener eletbiztosito vagyunk, magyar ember nem beszel angol, keretik leforditani). Holnap estig tudnätok küldeni valamit? Este Apfelstrudel Party lesz a Grabenben, át tudnám bezselni a dolgot a Regionalsdirektorral.

Jó volt újra végignézni az Operaháznak készült imidzsfilmet, amiben újra és újra lehet izgalmas részleteket felfedezni, és mindig arra késztet, hogy megint elmenjek egy előadásra. Mind ötletben, mind kivitelesézben erős volt a Tesco mobilalkalmazásnak és a Tesco Rubik-kocka promóciójának készült film. Itt jegyezném meg, hogy év ügyfele díjat nem adtak át, de én biztosan nekik adtam volna, annyi jó és sokrétű kampány (film, mobil app, digitál kampány), amit a Tesco készített, pláne abban az iprágban, ahol árzabálók verekednek a kicsi árakkal, miközben Badár Sándor bárgyú mosollyal bíztatja a nagy piros gombot megnyomó Mautner Zsófit, duplán elismerésre méltó. Az év ügnyöksége címet megszerző DDB (ezúton is gratulálok nekik) Volksagenes kampányai is jól sikerültk, bár a kuponos ötlet nekem már elsőre is amolyan "Mátyás kirány okos lány" ötletnek tűnt (van is benne újszerűség, meg láttam már érzetem is van tőle egyszerre), és a mekis kampányok között is voltak kiemelkedő darabok. Az egyetlen igazi hiányérzetem viszont éppen ezekhez kapcsolódik. Szeretem az ötletet, szép, kerek munka, gyönyörű kivitelezéssel, de azt igazából még most sem értem, miért a Meki filmjei lettek az év kreatv terméke, én biztosan nem ezt küldtem volna egy nagy nemzetközi megmérettetésre. De ez az én megítélésem, nem kell vele foglalkozni, és nem is szeretném, ha negatív lenne a poszt kicsengése. Mert a lényeg, hogy jó volt ott lenne, jó volt azt érezni, hogy reklámos vagyok, köszi mindenkinek, aki ehhez bármilyen módon is hozzájárult! Előre a végtelenbe és tovább! (A posztba csak néhány munkát tettem be, a többit megtaláljátok a Kreatív online- on)

Kifejezetten erős kampány volt a DDB a Nyitottak vagyunk alapítványnak készített "Love Songs" elnevezésű kampánya, amiben ismert szerelmes dalokban cserélték ki a nő neveket férfi nevekre, így állva ki a homoszexuálisok elfogadásáért. Már akkor elismerően biccentettem, amikor a Y&R és Lego Store közös kampányát, a Margitszigetre megépített Lego mellszobrokat megláttam, és a most látott anyag is meggyőzött arról, hogy még sok díjat nyerhet ez a munka. Büszkén láttam az én ügynökségem, az ACG a nők elleni erőszak ellenes kampányát, a Nekem is fájt, amihez szintén sok reményem fűződik még. A Greeenromm Herosz állatotthonnak készült vírusfilmje nem csak a ciukiság overload miatt működik, a Café unicefes kampánya és a Kirowski Vörös Keresztnek készített intsa ötlete is figyelelemre méltó.

A harmadik pozitívum, a verseny lényege, maguk a reklámok voltak. Jó volt nézni, hogy a bemutatott, kategóriagyőztes anyagok között több nemzetközi szinten is kiemelkedő munka született. Az is jó érzés volt, hogy a közönség szemmel láthatóan és füllel hallhatóan örült ezeknek a kiemelkedő teljesítményeknek, valahogy olyan érzésem volt, mintha a szakmai féltékenység csillapodófélben lenne, és mindenkiből előbújt volna egy kis közös büszkeség. Mintha megértették volna, hogy ez, amit látunk, a hazai reklámszakma közösen elért teljesítménye, és annak is lehet örülni, hogy ha egy adott kampányt ugyan nem mi találtunk ki, de mégiscsak a mi kicsit savanyú, kicsit sárga reklámszakmánk termelte ki.

A másik pozitívum a profi körítés és lebonyolítás volt, gördülékenyen ment az egész (dicséret érte a Kreatív csapatának, akik idén az Epicával való együttműködésnek is hála nagyon összekapták magukat), talán csak az elején volt egy kis zökkenő, amikor a zsűrielnök szerette volna összefoglalni a gondolatait a zsűrizésről és a beérkezett anyagokról. Sajnos nem volt igazán jól hallható Nagy Bálint beszéde, és ő is azt hiszem túlizgulta a dolgot, de valahogy mindenki inkább csak azt várta, hogy pontot tegyen a beszéd végére. Pedig annak fényében, hogy milyen munkát választott a zsűri az év kreatív termékének, utólag igencsak kíváncsi lettem volna a mondanivalójára, mert a választás bizony sok kérdést felvet.

Múlt hét szerdán rendezeték meg a Hipnózis reklámversenyt, ami a második legnagyobb hazai fesztivál. Sokan persze már azt is megkérdőjelezik, hogy egyre is minek van szükség, hiszen itt semmi más nem történik, minthogy a közepes vagy annál gyengébb hazai reklámszakma tömjénezi magát. Ez a poszt nem erről akar szólni, nem akarok ezzel a vélekedéssel vitába szálln. Már csak azért sem, mert szerintem teljes félreértésről van szó, mert ezeken a versenyeknek épp az a célja, hogy a rangjára emelje a kreativitást, és a reflektorfényt a kevés igazán jó kampányra irányítsa, és azokat példaként mutassa be. Én is azért írok a Hipnózisról, mert szeretném a pozitívumokat kiemelni, és hozzájárulni ahhoz, hogy jövőre még jobb legyen.

Az HBO minden évben készül valami kis meglepetéssel a Trónok harca szezonnyitó napjára. Idén sincs ez másképp. Ma 11 órakor egy twitteres sárkányvadászatot indítanak el, ami egészen a premier pillanatáig tart. A lényeg, hogy a khaleesi egyik sárkányát, a bárányokat előszeretettel elraboló Drogont kell magunkhoz csalogatni, és elkapni. A csalogatáshoz a Giphy gifes gyűjtőoldalon kalakított Drogon csaliboltból választhatunk gifeket, amiket posztolnunk kell majd a #CatchDrogon hashtaggel. Ezután már csak annyi dolgunk van, hogy figyeljük, ráharap-e a bestia. Ezt úgy fogjuk észrvenni, hogy a nevünket említve posztol majd valamit Drogon (azaz a Trónok harca csapat). Ha ezt gyorsan észrevesszük, és retweeeteljük, akkor sanszunk van nyerni, a jutalmak pedig különféle extra kontentektől a Trónok harca ajándékokig terjedhetnek. A buli persze az, hogy a gifek helyett akár egy barátunkat is posztolhatjuk csaliként, bízva abban, hogy a sárkány majd arra rabol rá, mint Habony a vitrinre, de a főnökünkről, Áder Jánosról vagy éppen Gyurcsányról kitett fotóval is csalogathatjuk Drogont. Jó vadászatot mindenkinek!

A konferencia április 8-án reggel kilenckor indul és másnap estig tart majd a Várkert Bazárban, jegyek még éppen hogy, de kaphatóak, érdemes még most gyorsan kattintani és regisztrálni az SM2015 honlapján, ahol a programról és más témákról is bőven találtok még infót. Ott találkozunk!

Hazai előadók is lesznek bőven, olyan érdekes figurákkal, mint Meskó Bertalan, aki az egyik legrégebbi index blog, a mediq.blog.hu szerzőjeként hívta fel magára először a figyelmet, Karotta, a CEMP kreatívigazgatója, vagy Francsics Ádám is, aki a ClipDis alkalmazás egyik gazdája, amely épp most ért el egy komoly nemzetközi sikert azzal, hogy bekerült a FB Messenger beépített alkalmazásai közé.

Csak ízelítőként érdemes megemlíteni például Clyde McKendrick (a Possible digitális ügynökség nemzetközi Chief Strategy Officere), Ganna Yevtushenko ( Head of Business development, CEE, PayPal), Houlin Zhao (az ENSZ infokommunikációs szervezetének főtitkára), vagy éppen Kevin Jackson nevét, aki a Gravity R&D Global Sales Directora.

Azoknak, akik a kommunikációval kapcsolatos területen dolgoznak, egész biztosan nem kell bemutatni a SmartMobil konferenciát, amely évről-évre egy nívós előadókkal és programokkal telezsúfolt rendezvényen hozta össze a szakma legjobbjait. De azok se bánkódjanak, akiknek nem mond semmit az SM név, mert idén végre időben kapcsolhatnak és még gyorsan szabaddá tehetik magukat szerdára és csütörtökre. Igen, két napra, mert idén már két teljes napot és négy termet is megtöltenek az előadók, akik között jónéhány igazi nagyágyút is találunk.

Döbbenetes szám, de tény, hogy Magyarországon minden 5. nő válik valamilyen családon belüli bántalmazás áldozatává. Az is tény, hogy napi szinten olvashatunk olyan hírt a sajtóban, amely egyértelműen nyomatékosítja: a problémáról beszélni kell, és mindenkinek ki kell állni azokért, akik sok esetben nem tudnak, nem mernek kiállni magukért.

A most indult, Nekem is fáj! kampány célja, hogy elősegítse a témáról való nyílt beszédet és lehetőséget adjon azoknak is az ügy melletti kiállásra, akik személyesen nem éltek át hasonló inzultust, de fontosnak tartják ezt az ügyet és ezzel is szeretnék bátorítani az érintetteket. Mindezt olyan lemosható tetoválások segítségével tehetik meg, amelyek foltokat és sérüléseket ábrázolnak. Ezeket feltéve posztolhatnak magukról egy megdöbbentő képet, ami jelzi, hogy amikor egy nőt bántanak, ők is megtámadva érzik magukat, és a sérüléseik nekik is fájnak.

A kampány indulásakor többek között Odett, Bakos Piroska és Szegedi Kata is vállalta hogy egy különleges portréfotózás során lila foltokkal és horzsolásokkal az arcukon állnak a kamerák elé, egyben az ügy mögé, ezzel is arra buzdítva mindenkit: vásároljon ő is tetoválást és álljon ki a bántalmazott nőkért. A nőnapi indulás óta további ismert arcok csatlakoztak a kezdeményezéshez, például Csobot Adél, Kulcsár Edyna, Lola, Mádai Viven, Metzker Viki, Sarka Kata, Tóth Gabi is lefotózta magát sokkoló ideiglenes sebekkel és használta a #nekemisfáj hashtaget.

De a A Nekem is fáj! támogatói nem csak a fotóikkal segítenek, hiszen a jótékonysági kampány célja nemcsak a figyelemfelkeltés, hanem egy nagyobb összeg összegyűjtése is. A többek között a Mono art&design, Insitu, Printa, Kontakt, wonderLAB és NON+ boltokban, illetve a TATZ webshopjában megvásárolható lemosható tetoválások teljes árával ugyanis az Ökumenikus Segélyszervezet bántalmazott családokat befogadó menedékházát támogatják. További részletekért és a csatlakozáshoz szükséges tetoválásokért nézzétek meg a kampány honlapját: nekemsifaj.hu